Legal Document

Category: 814

Text:
38. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ215/377 της 11/24 Μαρτ. 1998 (ΦΕΚ Β΄ 287) Αύξηση του εφάπαξ βοηθήματος που χορηγεί στους ασφαλισμένους του το Ταμείο Προνοίας Δημοσίων υπαλλήλων. Έχοντας υπόψη: 1.Τις διατάξεις της παρ. 4 του άρθρ. 9 του Νόμ. 2512/1997 (Α΄ 138). Σελ, 518,10 Τεύχος 1348 Σελ. 92 2.Τις διατάξεις των άρθρων 23 παρ. 1 εδάφ. ιε΄, 26 παρ. 1 του Νόμ. 1558/85 (Α΄ 137). 3.Τις διατάξεις του Π.Δ. 372/95 (Α. 201). 4.Τις διατάξεις του άρθρ. 29Α του Νόμ. 1558/1985 όπως προσετέθη με το άρθρ. 27 του Νόμ. 2081/1992 (Α΄ 154) και τροποποιήθηκε με το άρθρ. 1 παρ. 2α του Νόμ. 2469/1997 (Α 38). 5.Την υπ’ αριθ. 80078/4.10.1996 (Β 924) Κοινή Απόφαση του Πρωθυπουργού και του Υπουργού Εργασίας και Κοινωνικών Ασφαλίσεων. 6.Το γεγονός ότι από την απόφαση αυτή προκαλείται δαπάνη σε βάρος του προϋπολογισμού του Ταμείου Προνοίας Δημοσίων Υπαλλήλων ύψους περίπου 5.000 εκ. δρχ. για το πρώτο έτος για την οποία έχει εγγραφεί ανάλογη πίστωση στον προϋπολογισμό του Ταμείου στον ΚΑΕ 0631. Για τα επόμενα 4 έτη προβλέπεται να προκληθεί δαπάνη ύψους 5.000 εκ. δρχ. ετησίως, για την οποία θα εγγραφούν σχετικές πιστώσεις στους ανάλογους κωδικούς των προϋπολογισμών των ετών αυτών αντιστοίχως. 7.Το 6749/121/26.2.1998 έγγραφο του Υπουργείου Εθνικής Οικονομίας. 8.Την από 6.2.1998 Οικονομική Έκθεση της Διεύθυνσης Αναλογιστικών Μελετών της Γ.Γ.Κ.Α. 9.Την απόφαση του Διοικητικού Συμβουλίου του Τ.Π.Δ.Υ. που λήφθηκε κατά την 45/2.12.1997 συνεδρίασή του. 10.Τις διατάξεις του άρθρ. 7 του Νόμ. 1275/82 (Α 100), αποφασίζουμε: Το προβλεπόμενο από την παρ. 3 του άρθρ. 9 του Νόμ. 2512/97 (Α 138) εφάπαξ βοήθημα που χορηγεί το Ταμείο Προνοίας Δημοσίων Υπαλλήλων αυξάνεται, για τους ασφαλισμένους των οποίων ο τερματισμός της συντάξιμης υπηρεσίας τους ανάγεται σε χρόνο από την 1.1.1998 και εφεξής σε ποσοστό 9% στο οποίο συμπεριλαμβάνεται και το ποσοστό αύξησης της εισοδηματικής πολιτικής για τους μισθούς των Δημοσίων Υπαλλήλων για το 1998. 2.Θ.β.37-38 Ταμείο Προνοίας Δημοσίων Υπαλλήλων